Hr Paul Kunimägi
Kaitseministeerium
Sakala 1
15094 Tallinn		Teie 25.09.2024 pöördumine 	
			
		Meie 08.10.2024 nr KV-4.1-3.1/24/18431-2	

Hoonestusloa taotlusele arvamuse küsimine (Sunly Wind OÜ SW14)	

Austatud hr Kunimägi	

Tarbijakaitse ja Tehnilise Järelevalve Amet (TTJA) on esitanud Kaitseministeeriumile seisukoha avaldamiseks Sunly Wind OÜ hoonestusloa taotluse avaliku veekogu SW14 ala (hõlmab endiseid SW5, SW6 ja SW13 hoonestuslubades toodud alasid) koormamiseks meretuulepargiga. Sunly Wind OÜ kavandatav meretuulepargi ala asub Eesti mereala planeeringu kohasel tuuleenergeetika arendamiseks sobival alal Saaremaast läänes (vt joonis taotluses). Orienteeruv tuulikute arv on 46 ja kõrgus ca 300 m.

SW14 tuuleelektrijaama rajamiseks vajaminevad uuringud pannakse paika keskkonnamõju hindamise algatamise käigus. Sunly Wind OÜ on valmis tegema kõik hoonestusloa menetlemise protsessi suhtes vajalikud ning põhjendatud uuringud.

Kaitsevägi ei sea kõrguspiiranguid elektrituulikutele pärast Liivi lahe ja suursaarte tuuleenergeetikale avavate kompensatsioonimeetmete täielikku rakendumist Sunly Wind OÜ hoonestusloa taotluse avaliku veekogu SW14 alale (hõlmab endiseid SW5, SW6 ja SW13 hoonestuslubades toodud alasid) tuuleenergeetika arendamiseks sobival alal Saaremaast läänes.

Keskkonnamõjude hindamise algatamise käigus tuleb kindlasti arvestada mereside ja -seire, UXO alade ja navigatsiooniohutuse uuringute vajalikkusega, millele on viidanud Sunly Wind OÜ 02.09.2024 esitatud taotluses "SW5, SW6 ja SW13 tuuleelektrijaama hoonestusloa korrigeeritud taotlus (edaspidi ala SW14)".

Lugupidamisega	

[ allkirjastatud digitaalselt ]

Veikko Kannel	
Kolonel	
Kaitseväe peastaabi analüüsi- ja planeerimisosakonna ülem	

Peeter Subbi 717 1520
peeter.subbi@mil.ee